Miss World 1993

Ang **Miss World 1993** ang ika-43 na edisyon ng Miss World pageant, na ginanap noong 27 Nobyembre 1993 sa Sun City Entertainment Center sa Sun City, Timog Aprika. 

Pagkatapos ng kompetisyon, kinoronahan ni Julia Kourotchkina ng Rusya si Lisa Hanna bilang Miss World 1993. Ito ang ikatlong beses na nanalo ang Hamayka bilang Miss World. Nagtapos bilang first runner-up si Palesa Mofokeng ng Timog Aprika, habang nagtapos bilang second runner-up si Ruffa Gutierrez ng Pilipinas.

Mga kandidata mula sa walumpu't-isang bansa at teritoryo ang lumahok sa kompetisyong ito. Pinangunahan nina Pierce Brosnan at Doreen Morris ang kompetisyon, samantalang sina Miss World 1990 Gina Tolleson at Kim Alexis ang nagbigay ng komentaryo sa buong kompetisyon. Nagtanghal sina George Benson, PJ Powers, Chrissy Caine at Vicky Sampson sa edisyong ito.

## Kasaysayan 
thumb|250x250px|Sun City, ang lokasyon ng Miss World 1993

### Lokasyon at petsa 
Matapos maganap ang Miss World 1992 sa Sun City, nilagdaan ng mga Morley ang isang kontrata sa Sun International upang idaos muli ang kompetisyon sa Palace of the Lost City sa Sun City sa susunod na tatlong taon. Dahil dito, magaganap muli sa Sun City ang kompetisyon hanggang sa taong 1995.

### Pagpili ng mga kalahok 
Ang mga kalahok mula sa walumpu't-isang bansa at teritoryo ay napili upang lumahok sa kompetisyon. Tatlong kandidata ang nailuklok matapos ang pag-urong ng orihinal na kalahok.

#### Mga pagpalit 
Dapat sanang lalahok si Silvia Lakatošová ng Eslobakya sa edisyong ito ngunit dahil sa hindi isiniwalat na dahilan, siya ay pinalitan ni Dana Vojtechovska. Hindi rin lumahok si Miss Iceland 1993 Svala Björk Arnardóttir dahil sa hindi isiniwalat na dahilan, at siya ay pinalitan ng kanyang *runner-up* na si Guðrún Rut Hreiðarsdóttir. Iniluklok ang *second runner-up* ng Miss Russia 1993 na si Olga Syssoeva dahil hindi umabot sa *age requirement* ang nagwagi na si Anna Baychik. Si Baychik ay labing-anim na taong-gulang pa lamang. Dapat sanang lalahok si Miss Turkey 1993 Arzum Onan sa edisyong ito. Gayunpaman, dahil nanalo na ito bilang Miss Europe 1993, hindi na ito maaaring sumali sa Miss World, at siya ay pinalitan ng kanyang *runner-up* na si Emel Yıldırım.

#### Mga unang pagsali, pagbalik, at pag-urong 
Lumahok sa unang pagkakataon ang mga bansang Eslobakya, Litwanya, at Republikang Tseko sa edisyong ito. Bumalik sa edisyong ito ang mga bansang Simbabwe na huling sumali noong 1982, at Honduras na huling sumali noong 1991.

Hindi sumali ang mga bansang Czechoslovakia, Lupanglunti, Peru, Rumanya, Sambia, Seykelas, Ukranya, at Unggarya sa edisyong ito. Hindi sumali ang Czechoslovakia matapos itong mahati sa dalawang bansang Eslobaya at Republikang Tseko. Hindi lumahok si Mónika Patricia Sáez ng Peru sa edisyong ulit dahil sa problema sa pananalapi. Hindi sumali sina Rita Onisca Muresan ng Rumanya at Irina Barabash ng Ukranya dahil sa hindi isiniwalat na dahilan. Kalaunan ay natuklasan na si Barabash ay kasal na at buntis. Hindi sumali ang mga bansang Lupanglunti, Sambia, Seykelas, at Unggarya sa edisyong ito matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Dapat sanang lalahok ang Tsina sa unang pagkakataon sa edisyong ito sa katauhan ni Pan Tao Wang-Yin, ngunit hindi ito nagpatuloy dahil sa problema sa kanyang visa. Lumahok si Wang-Yin sa susunod na edisyon. Hindi nagpatuloy sa kompetisyon sina Miss Besieged Sarajevo Imela Nogic upang katawanin ang Bosnya at Hersegobina, Sidorela Kola ng Albanya, at Lilia Uksvarav ng Estonya dahil sa hindi isiniwalat na dahilan.

## Mga resulta 
thumb|250x250px|Mga bansa at teritoryong sumali sa Miss World 1993 at ang kanilang mga pagkakalagay.

### Mga pagkakalagay 
### Mga *Continental Queens of Beauty* 
### Mga espesyal na parangal 
## Kompetisyon 
### Pormat ng kompetisyon 
Tulad noong 1988, sampung *semi-finalist* ang napili sa pamamagitan ng mga paunang aktibidad at mga *personal interview*. Lumahok sa *swimsuit competition* at *evening gown competition* ang sampung mga *semi-finalist.* Pagkatapos nito ay pinili ang limang pinalista, at kalaunan ay napili ang limang pinalista na sumabak sa *final interview*.

### Komite sa pagpili 
#### Final telecast 
* Christie Brinkley – Amerikanang modelo
* Jackie Chan – Aktor, at direktor mula sa Hong Kong
* Frederick Forsyth – Ingles na manunulat
* Louis Gossett Jr. – Amerikanong aktres
* Grace Jones – Hamaykano-Amerikanong modelo at mang-aawit
* Twiggy – Ingles na modelo at aktres
* Eric Morley – Tagapagtatag ng Miss World
* Juliet Prowse – Mananayaw mula sa Timog Aprika
* John Ratcliffe – Pangulo ng Variety Club International
* Dali Tambo – Personalidad mula sa Timog Aprika
* Vanessa Williams – Amerikanang aktres, mang-aawit, at modelo

## Mga kandidata 
Walumpu't-isang kandidata ang lumahok para sa titulo.

## Mga tala 
## Mga sanggunian 
## Panlabas na kawing 
* 

Kategorya:Miss World